b"\n_START_ARTICLE_\nKomet Brooks\n_START_SECTION_\nOdkritje\n_START_PARAGRAPH_\nOdkril ga je ameri\xc5\xa1ki astronom William Robert Brooks (1844 \xe2\x80\x93 1922) 7. julija 1889. Takrat pa ni opazil nikakr\xc5\xa1nega gibanja. Odkritje je lahko potrdil \xc5\xa1ele naslednje jutro, ko je opazil, da se je komet pomaknil proti severu. 1. avgusta 1889 je znani lovec na komete Edward Emerson Barnard opazil dva dela kometa, ki ju je ozna\xc4\x8dil z \xc2\xbbB\xc2\xab\xc2\xa0in \xc2\xbbC\xc2\xab, ki sta bila 4,5' (kotnih minut) narazen. Avgusta je na\xc5\xa1el \xc5\xa1e \xc5\xa1tiri ali pet delov kometa, toda naslednji dan jih ni mogel ve\xc4\x8d opazovati. 4. avgusta je opazil \xc5\xa1e dve telesi, ki ju je ozna\xc4\x8dil z \xc2\xbbD\xc2\xab\xc2\xa0in \xc2\xbbE\xc2\xab. Telo \xc2\xbbE\xc2\xab\xc2\xa0je izginilo naslednjo no\xc4\x8d, \xc2\xbbD\xc2\xab\xc2\xa0pa naslednji teden. Okoli sredine meseca je telo \xc2\xbbB\xc2\xab\xc2\xa0postajalo ve\xc4\x8dje in slabotnej\xc5\xa1e in je izginilo v za\xc4\x8detku septembra. Telo \xc2\xbbC\xc2\xab\xc2\xa0je pre\xc5\xbeivelo do sredine novembra (1889). Do ponovnega pojavljanja 13. januarja 1891 niso opazili novih teles. _NEWLINE_Razpad kometa pripisujejo temu, da je komet pre\xc5\xa1el Rocheevo mejo v letu 1886, ko je pre\xc5\xbeivel dva dneva znotraj tirnice Jupitrove lune Io"